|  |  |  |
| --- | --- | --- |
| Prvi.jpg | | 24. III 2025. Број/No. **90/25** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **март 2025.** |

**Просјечна нето плата у фебруару 1 475 КМ**

**Реалан раст плате на годишњем нивоу 2,3%**

Просјечна мјесечна нето плата у Републици Српскојисплаћена у фебруару 2025. године износила је1 475 КМ и у односу на јануар 2025. године, номинално је већа за 2,9%, a реално је већа за 2,0%, док је у односу на исти мјесец претходне године номинално већа за 6,0%, а реално за 2,3%. Просјечна мјесечна бруто плата износила је 2 261 КМ.

Посматрано по подручјима, у фебруару 2025. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 896 КМ, а најнижа просјечна нето плата у фебруару 2025. године исплаћена је у подручју *Пословање некретнинама*,1 158 КМ.

У фебруару 2025. године, у односу на фебруар 2024, сва подручја забиљежила су номинални раст нето плате, од чега највише у подручјима *Стручне, научне и техничке дјелатности* 15,0%, *Административне и помоћне услужне дјелатности* 10,4%и *Умјетност, забава и рекреација* 10,2%.

KM



Графикон 1. Просјечна нето плата по мјесецима

**Мјесечна инфлација у фебруару 2025. године 0,8%**

**Годишња инфлација (II 2025/II 2024) 3,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2025. године у односу на претходни мјесец у просјеку су више за 0,8%, док су у односу на исти мјесец претходне године у просјеку више за 3,6%.

Од 12 главних одјељака производа и услуга, више цијене забиљежене су у девет, а ниже цијене у три одјељка.

Највећи годишњи раст цијена у фебруару 2025. године, забиљежен је у одјељку *Здравство* 9,0%, усљед виших цијена у групи Медицинске услуге од 37,9%, затим у одјељку *Ресторани и хотели* 7,3%, због повећања цијена у групи Храна и пиће у угоститељским објектима од 7,9%, потом у одјељку *Храна и безалкохолна пића* 6,6%, усљед поскупљења у групама Беазалкохолна пића од 33,8% и Уља и масноће од 15,7%.

Слиједи одјељак *Алкохолна пића и дуван* са растом од 6,2%, усљед виших цијена у групи Дуван од 6,3%, затим одјељак *Остали производи и услуге* са повећањем од 3,4%, због виших цијена у групи Услуге личне хигијене од 11,0%, потом оодјељак *Рекреација и култура* са растом од2,3%, усљед повећања цијена у групи Ветеринарске и др. услуге везане за кућне љубимце од 11,5%.

Више цијене од 0,8%, забиљежене су у одјељку *Намјештај и покућство* усљед повећања у групи Поправак апарата за домаћинство од 18,0%, као и у одјељку *Образовање,* такође 0,8%, због поскупљења у групи Образовање које се не дефинише према нивоу од 7,2%. Исти проценат повећања, 0,8%, забиљежен је и у одјељку *Становање,* усљед виших цијена у групи Остале услуге у вези са стамбеним јединицама од 12,4% и Ренте станара од 10,6%.

Ниже цијене на годишњем нивоу, у фебруару 2025. године, забиљежене у одјељку *Одјећа и обућа* 4,4%, усљед сезонских снижења конфекције и обуће током године, затим у одјељку *Превоз* 0,8%, усљед смањења цијена у групи Горива и мазива за путничке аутомобиле и у групи Мотоцикли од по 3,7%, док је пад од 0,1% забиљежен у одјељку *Комуникације,* због снижених цијена у групи Телефонска опрема и уређаји од 1,9%.

Графикон 2. Мјесечна и годишња инфлација

**Десезонирана индустријска производња (II 2025/I 2025) већа 5,0%**

Десезонирана индустријска производња у Републици Српској у фебруару 2025. године у поређењу са јануаром 2025. године већа је за 5,0%. Календарски прилагођена индустријска производња у фебруару 2025. године, у поређењу са фебруаром 2024. године, мања је за 4,8%.

Календарски прилагођена индустријска производња у Републици Српској у периоду јануар-фебруар 2025. године у поређењу са истим периодом 2024. године мања je за 5,5%.

Графикон 3. Индекси индустријске производње фебруар 2020 – фебруар 2024. (∅2021=100)

**Број запослених у индустрији (II 2025/I 2025) већи 0,3%**

Број запослених у индустрији у фебруару 2025. године у односу на јануар исте године већи је за 0,3%. Број запослених у индустрији у фебруару 2025. године у односу на просјек 2024. године мањи је за 1,6% и у односу на исти мјесец предходне године мањи је за 3,1%.

**У периоду I-II 2025. највише се извозило у Хрватску, а увозило из Србије**

У периоду јануар - фебруар 2025. године остварен је извоз у вриједности од 787 милиона КМ, што је за 3,9% више него у периоду јануар - фебруар 2024. године, те увоз у вриједности од милијарду и 130 милионa КМ, што је за 10,4% више него у периоду јануар - фебруар 2024. године, док је проценат покривености увоза извозом износио 69,6%.

У фебруару 2025. године остварен је извоз у вриједности од 435 милиона КМ, што је за 6,7% више него у фебруару 2024. године, те увоз у вриједности од 633 милиона КМ, што је за 7,8% више него у фебруару 2024. године, док је проценат покривености увоза извозом износио 68,7%.

У погледу географске дистрибуције робне размјене Републикe Српскe са иностранством, у периоду јануар - фебруар 2025. године, највише се, од укупно оствареног извоза, извозило у Хрватску и то у вриједности од 150 милиона КМ (19,0%) и у Србију 123 милиона КМ (15,6%). У истом периоду, највише се, од укупно оствареног увоза, увозило из Србије и то у вриједности од 194 милиона КМ (17,2%) и из Италије, у вриједности од 162 милиона КМ (14,3%).

Посматрано по групама производа, у периоду јануар - фебруар 2025. године, највеће учешће у извозу остварује електрична енергија са 85 милиона КМ, што износи 10,9% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 78 милиона КМ, што износи 6,9% од укупног увоза.

хиљ. КМ

2025

2024

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредник  Огњен Игњић, руководилац одсјека  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |